Svend holdt ikke aftalen og lod ikke Knud få Sjælland, hvilket i 1154 fik Valdemar, [[Slesvigske hertuger|hertugen af Slesvig]], til at træde ind i krigen på Knuds side. Valdemar giftede sig med Knuds halvsøster [[Sofia af Minsk]]. Knud og Valdemar blev derefter kongehyldet ved [[Viborg Landsting]]. Svend gik i eksil i Sachsen, men kom i 1157 tilbage med en tysk hær og erobrede [[Hertugdømmet Slesvig|Slesvig]], Fyn, og [[Lolland]]. De danske stormænd, der ikke ønskede tysk styre i Danmark, tvang de tre kongsemner til forhandlingsbordet. Ved et møde på Lolland i august 1157 blev man enige om, at Svend fik Skånelandene, Knud fik Sjælland, og Valdemar fik Jylland. Knud var dermed blevet vært, og inviterede til et gilde i Roskilde.
Historie